Ilze Rudolfa
Ilze Rudolfa (dzimusi 1959. gada 27. oktobrī Pāvilostā) ir latviešu aktrise. 1982. gadā beigusi Latvijas Valsts konservatorijas Teātra fakultāti. No 1983. gada līdz 2018. gadam bijusi Latvijas Nacionālā teātra aktrise. Attēlojusi lomas filmās "Puika" (1977), "Aiz stikla durvīm" (1978), "Par mīlestību pašreiz nerunāsim (1988), "Latvieši?!" (1989), seriālā "Tas notika Rīgā" (2000), "Likteņa līdumnieki" (2003). Par lomu Vara Braslas kinofilmā "Par mīlestību pašreiz nerunāsim" ieguvusi Lielā Kristapa balvu nominācijā "Labākā aktrise galvenajā lomā" (1988). Pazīstama arī ar savām lomām Radioteātrī, kur ieskaņojusi vairāk nekā 330 lomas.